钦定古今图书集成/理学汇编/文学典/第062卷 > 刘昭禹
## 钦定古今图书集成/理学汇编/文学典/第062卷 > 刘昭禹

按《全唐诗话》，昭禹字休明，婺州人也。少师林宽，为诗
刻苦。尝与人论诗曰：“五言如四十个贤人，著一字如
屠沽不得觅句者，若掘得玉合子底必有盖，但精心
求之，必获其宝。在湖南累为宰，后署天策府学士、严
州刺史，卒于桂州。幕中有诗三百首。”

按《浙江通志》：“昭禹，金华人。为诗刻苦，尝自云：‘句向夜深得，心从天外归’。后仕湖南，为天策府学士、严州刺
史。有诗三百篇。”